
PARLAMENTUL ROMÂNIEI

CAMERA DEPUTAŢILOR
	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 26.04.2010          

 Pl-x  172/2010                   


AVIZ
asupra proiectului de Lege pentru modificarea şi completarea Ordonanţei de urgenţă a Guvernului nr. 23/2008 privind pescuitul şi acvacultura
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea şi completarea Ordonanţei de urgenţă a Guvernului nr. 23/2008 privind pescuitul şi acvacultura, trimis cu adresa nr. Pl x 172 din 13 aprilie 2010 şi înregistrată cu nr. 31/303 din 14 aprilie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat iniţiativa legislativă în şedinţa din 8 aprilie 2010, cu respectarea prevederilor articolului 76 alineatul (2) din Constituţia României, republicată.

Potrivit dispoziţiilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 27 aprilie 2010.
Iniţiativa legislativă are ca obiect de reglementare modificarea şi completarea Ordonanţei de urgenţă a Guvernului nr. 23/2008 privind pescuitul şi acvacultura, aprobată cu modificări şi completări prin Legea nr.317/2009, în scopul creşterii accesabilităţii persoanelor fizice la practicarea pescuitului sportiv sau de agrement, precum şi a sprijinirii micilor întreprinzători în domeniu.
Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr. 1282 din 9.11.2009 şi punctul de vedere al Guvernului transmis prin adresa nr. 498 din 01.03.2010, prin care susţine adoptarea propunerii legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative. 

În raport de obiectul şi conţinutul reglementării,  proiectul de lege face parte din categoria legilor ordinare. 
               PREŞEDINTE,                        
                                       SECRETAR,

                Daniel BUDA              



   Gabriel ANDRONACHE
  Consilier, Iuliana Fuiorea

